
Elképesztő 
negyedéven van túl az Apple 


Közel 70 millió iPhone talált gazdára az elmúlt ne- 
gyedév során. 


Ugyan minden évben megkongatják a vészharangot 

az Apple fölött, a kaliforniai gyártó eladásai csak nem 
akarnak csökkenni. Így van ez most is, hiszen az iPhone 
6 és 6 Plus segítségével 69,3 millió okostelefont érté- 
kesítettek az elmúlt negyedév során. Az UBS felmérése 
alapján ebben az óriási mennyiségben oroszlánszerepe 
volt Kínának, hiszen az eladott telefonok harmada eb- 
ben az országban talált gazdára. 


Elképesztő: 
Jönnek a tapintható kották 


A látássérülteken segít a Wisconsini Egyetem új meg- 
oldása. 


Mostanság igen gyakran kerül a híreink közé valamilyen, 
3D nyomtatással kapcsolatos anyag. Ez azonban egy- 
általán nem azt jelenti, hogy már minden lehetséges 
területen felhasználták a technológiát, sőt, még most is 
előfordulnak olyan esetek, hogy igazán meglepődünk az 
emberi kreativitáson. Így van ez most is, hiszen legutóbb 
a Wisconsini Egyetem gépészmérnöki szakán fedeztek 
fel egy új felhasználási területet. 


Az ötlet zsenialitását tovább emeli, hogy nem pusztán 
szórakozás, hanem komoly segítő szándék áll a csapat 
mögött, hiszen az általuk kifejlesztett megoldásnak hála 
a látássérültek kitapogathatják a hangjegyeket. Ennek 

Az Egyesült Államokban az iPhone eladások 2999-a 
realizálódott, így csak ez a két ország felel az összes 
értékesítés 6490-áért. Az igazi kérdés már csak az, hogy 
vajon a lendület meddig tart ki, az iPhone 6 és 6 Plus 
képes lesz-e az elkövetkezendő negyedévek folyamán 
is megmozgatni a vásárlókat, vagy most inkább az 
újdonság érzése hajtotta őket a pénztárakhoz. 


hatására azoknak is lehetőségük nyílik egy hangszeren 
való zenélés elsajátítása, akik korábban épp a tanulás 
nehézsége miatt ütköztek akadályba. Az egyetem mun- 
katársai a jövőben tovább finomítják a technológiát, így 
nem kizárt, hogy rövidesen megnyílik a kapu a látássé- 
rült művészek előtt. 


4. OLDAL 


2015. JANUÁR 23., PÉNTEK 


Vissza a jövőbe: újragondolták 
az Apple II koncepcióját 


A Curved Labs dizájncég elkészítette az Apple II szé- 
ria modernizált koncepcióját. 


Az iMac-ekről beszélve, mindenkinek egyből a lehen- 
gerlő alumínium kialakítás és a hihetetlen vékony 
formatervezés jut az eszébe, a kimagasló teljesítmény 
mellett persze. Azonban mi lett volna, ha 20 évvel 
ezelőtt is rendelkezésünkre áll az a technológiai fejlett- 
ség, amely ma is. A Curved Labs lenyűgöző, csaknem 
művészi alkotásnak számító iMac koncepciója közelebb 
visz bennünket ehhez a gondolathoz, hiszen a számító- 
gépüket az Apple II szériás, nagy műanyagházas gépek 
ihlették. 


Látható mennyit fejlődött a technológia, mivel az ak- 
korinál sokkal fejlettebb architektúrát már egy ultravé- 
kony alumínium testben is képesek voltak elhelyezni. 
A 11.6-os, érintőképes kijelzővel és 128 GB-os SSD-vel 
rendelkező gép a több, mint 20 évvel ezelőtti masina 
előlapjának formáját vette fel, és még egy SD kártya 
olvasót is kapott a flopi lemezolvasó helyére. 


Halva született: Eltűnik a Google Glass 


Csak minimális példányszámban került piacra a 
Google okosszemüvege, ám a gyártó máris kivonja a 
piacról. Következik a teljes újratervezés. 


Igen izgalmas technikai különlegességnek számít a 
Google Glass, hiszen a egyedi külsejének és látványos 
funkcióinak hála az ember akaratlanul is a jövőt lát- 

ja benne. A magas ár és a sok esetben kényelmetlen 
használat azonban megpecsételte a termék sorsát, az 
eladások így nem is alakultak túl fényesen. Ez vezetett 
odáig, hogy a Google a mai napon bejelentette, hogy a 
jelenlegi formájában elbúcsúzhatunk a terméktől. 


Ez azt is jelenti, hogy azok, akik 2013 óta megvásá- 
rolták az 1500 dolláros áron árult okosszemüveget, 
elbúcsúzhatnak a támogatástól is, ugyanis a fejlesztő 
csapat új munkát kap a jövőben. Az azonban tény, hogy 
a magánfelhasználókon túl nem volt teljesen bukás a 
Glass, hiszen több orvosi intézmény is jó hasznát vette 
a különleges funkcióknak. Épp ezért egy új kampányt 
indít a Google, mely során megpróbálják feltérképez- 

ni, hogy mégis mit szeretnének az emberek, illetve az 
üzleti partnerek a terméktől. 

Az újraalkotott Glass csak ezután születhet majd meg. 
Az biztos, hogy a készülék teljesen új lesz hiszen az ed- 
digi fejlesztők helyett az iPod atyjaként is ismert Tony 
Fadellt bízták meg egy csapat felállításával. 

Snowden ügy: Digitális háborúra készül az USA? 


Az Egyesült Államok a valódi hadszíntér mellett már egyre nagyobb figyelmet szentel az online háborúknak is. 


A jövő háborújára készül az Egyesült Államok, legalább- 
is ha hihetünk a kiszivárgott NSA dokumentumoknak. 
A német Spiegel újság által nyilvánosságra hozott 
anyag szerint a Nemzetbiztonsági Ügynökség többek 
között olyan állásokat hirdetett meg, melyekbe kife- 
jezetten a számítógépes betörések, kibertámadások 
véghezviteléhez keresnek munkaerőt. A feladatokat 
nem maga az NSA, hanem a szervezet egy vállalata, a 
Politerain végezte volna el. 


Fontos kiemelni, hogy akárcsak az Edward Snowden 
által ellopott anyagok nagy része, ez addokumentum 
is régi, a 8 éves hirdetések azonban így is betekintést 
adnak abba, hogy mire készülhetnek a hivatalnál. Az 
újdonsült alkalmazottak feladata ugyanis az szerve- 
zet által meghatározott, jellemzően külföldi hálózati 
eszközök vagy számítógépek likvidálása, különböző 
kártevők segítségével. 


Itt az újabb botrány: 
előre tudtak a Sony elleni 
támadásról! 


A japán óriás ellen elkövetett hackertámadást akár 
meg is előzhették volna. 


Az NSA-ról és az általuk végzett tevékenységekről már 
eddig is igen pikáns részletek láttak napvilágot. Azon- 
ban lehet, hogy mindezek eltörpülnek majd amellett, 
amit most közölt le egy riportban a The New York 
Times. Ebben ugyanis nem másról van szó, mint hogy 
az NSA-nál már előre tudhattak a Sony ellen készülő 
támadásról, azonban mégsem tettek semmit ennek 
megakadályozására. Ha ez tényleg megerősítést nyer, 
akkor az rettentő kínos helyzetet teremt majd, hiszen 
legtöbbször a nemzetbiztonsággal és terrorizmus elleni 
védekezéssel magyarázták azt, miért is gyűjtötték az 
emberek szinte minden személyes adatát. Ezek szerint 
viszont hiába furakodtak be mondhatni a hálószobákig, 
ugyanis a tavalyi év mindenképp legnagyobb eseményei 
közé sorolt hackertámadást nem tudták megakadá- 
lyozni. Márpedig a japán cégóriás nagyon komoly anyagi 
és egyéb veszteségeket szenvedett, miután a támadás 
következményeként napvilágra került az észak-koreai 
diktátorról szóló, bemutatás előtt álló mozfilm. 

A Spiegel emlékeztetett, hogy a háborús fegyverek új 
korszaka jön, hiszen míg a 20. században létrejöttek 

az olyan, abc kategóriába eső hagyományos eszközök, 
mint az atombomba illetve biológiai és kémiai fegyeve- 
rek addig a 21. század terepe egyértelműen a d kategó- 
riás, online harci eszközök területe lesz. 


Ez a gyakorlatban azt jelenti, hogy az elmúlt évben 
kirobbant NSA botrány jelképévé vált megfigyelés 
pusztán az első lépés, az egyértelmű cél az ellenség 
megtalálása, majd későbbi megsemmisítése az online 
csatornák segítségével. Az Egyesült Államok épp ezért 
minden korábbinál nagyobb összegeket öl a saját rend- 
szerének védelmére, így reményeik szerint nemcsak, 
hogy jól állják majd a sarat atámadásokkal szemben, 
de ők uralják majd az online háborúkat. 


Ezen felül számos egyéb félkész film anyaga, forgató- 
könyvek, belső levelezések, üzleti titoknak minősülő 
adatok, jelszavak és még sok más is a hackerek kezére 
jutott. Az Edward Snowden által kiszivárogtatott újabb 
dokumentumokból kiderül, a CIA már 2010-ben "be- 
furakodott" Észak-Korea életébe, ugyanis egy speci- 
ális malware vírust helyeztek el az ország szerverein, 
amivel követni tudták az ottani hackerek szinte minden 
mozdulatát. Ennek segítsévégel 2014 szeptemberében 
a támadók levelezésében már látszódtak az előkészü- 
letek a nagy támadáshoz, ekkor készítették elő a fő 
műveletet, és a jelenlegi helyzet szerint az NSA-nak 
minderről tudomása volt. Mégsem történt semmi, sem 
a Sony-nak, sem másnak nem szóltak, a hackerek pedig 
két hónapon át dolgoztak azon, hogy fokozatosan 
szabad utat nyissanak maguknak a titkos adatok felé. 
Hogy mi lesz a következménye ennek, azt most még 
nem lehet megjósolni, de a súlyos anyagi és presztízs 
veszteséget szenvedett Sony számára lehet, hogy ez 
már csak utólagos tűzoltás lesz. 

Windows 7 tulajdonosok: Ideje frissíteni! 


Mától nem támogatja a Microsoft a Windows 7-et. 


Január 13-ától, azaz a mai naptól véget ér a Windows 7 
támogatása. Ez a gyakorlatban azt jelenti, hogy mos- 
tantól csak kulcsfontosságú esetekben érkezik majd új 
frissítés, a rendszer használatát befolyásoló tényező- 
kön nem változtatnak Redmondban. A biztonsági frissí- 
tések 2020-ig érkeznek a rendszerre, így veszélyesnek 
egyáltalán nem mondanánk a Windows 7 használatát. 


Azonban kétségtelen, hogy a támogatás vége egyben 
aztis jelzi, hogy rövidesen elavultként tekinthetünk a 
most még a világot uraló megoldásra, azaz aki esetleg 
új készülék vásárlásán töri a fejét, annak már érde- 
mesebb eleve egy Windows 8-cal szállított eszközbe 
beruházni. 


Jön a moduláris okosóra 


A modurális okostelefon után már megismerhetjük 


A" 


az első "legózható" okosórát is. 


2015 egyik slágerterméke lesz az okosóra, ennek a te- 
rületnek pedig az egyik legnagyobb élharcosa a Google. 
Épp ezért nem is véletlen, hogy a kaliforniai gyártó ne- 
véhez fűződik a legújabb, Blocks névre keresztelt mo- 
durális okosóra megalkotása is. A Phoneblocks részleg 
által tervezett készülék a már megismert elvet követi, 
azaz lényegében nincs szükség 1-2 évenkénti készülék- 
vásárlásra, elég, ha egy adott modult bepattintunk a 
helyére. Ezzel nemcsak árat spórolnánk, de a környe- 
zetet is védenénk, hiszen egy komplett eszköz helyett 
elég lenne a jóval kisebb modulokat újrahasznosítani. 


A tervek szerint a Blocks okosóra egy példánya 150 
dollárba kerülne, míg a különböző modulokért 20 illetve 
40 dollárt közötti árat kellene fizetni. Arról, hogy a vég- 
leges kiadás mikor kerülhet a boltok polcaira, egyelőre 
nincs információ, azonban hamarosan egy kickstarteres 
kampány keretében elkezdődhet a termék megismerte- 
tése a nagyvilággal. 

A Microsoft egyébként gőzerővel dolgozik a Windows 
10-en, a Windows 7 leköszönésével pedig elképzelhető, 
hogy különleges akciókkal próbálják majd meg felkelte- 
ni az érdeklődést az újdonságra. 


07283774619 


A 

Valós időben fordítaná 
beszédünket a Google 


Továbbfejleszti a fordító alkalmazását a Google. A 
cél, hogy ne legyen szükség tolmácsra. 


A legtöbben bizonyára a Google Fordítóhoz nyúlnak, ha 
egy idegen nyelvű dokumentumot kell lefordítaniuk. 

A kapott eredmény azonban sok esetben hagy némi 
kívánni valót maga után, különösképp akkor, ha szleng, 
vagy más, a rendszer által nem ismert kifejezés kerül 
bele az anyagba. 


A legújabb információk alapján a Google most egy olyan 
megoldáson dolgozik amivel amellett, hogy az eddig 
megszokott, valós idejű fordítás is megmarad, a kapott 
válaszok jóval pontosabbá vállnak. Emellett tovább- 
fejlesztik a hangfelismerő rendszert is, így a jövőben 
azonnal, a szöveg elmondása után megjelenne a fordí- 
tás. 


Semmi sem akadály: 
Már hackert is bérelhetünk! 


Nem mindennapi szolgáltatás indult. 


Abban, hogy valaki bérel egy autót vagy akár egy ingat- 
lant, semmi meglepő nincs. Arra viszont még a sokat 
látottak is felkapják a fejüket, ha azt mondjuk, hogy 
mostantól akár hackereket is felbérelhetünk, kétes ügy- 
letek elvégzésére. A Hackers List névre keresztelt oldal 
ugyanis a nevéhez híven hackereket mutat be nekünk, 
így legyen szó akár egy weboldalon található információ 
eltüntetéséről vagy épp egy iPhone feltöréséről, a tagok 
készséggel állnak a rendelkezésünkre. 


Nekünk nincs más dolgunk, mint leírni az általunk elvé- 
geztetni kívánt problémát, majd az aktív tagok jelent- 
keznek a saját megoldásaikkal, mi pedig kiválaszthatjuk 
a számunkra leginkább megfelelőt. Jelenleg közel 70 
"szakember" közül választhatunk, ám a tagok között 
nem mindenki aktív. Jelenleg még nem tudható, hogy 
ez a szám vajon további csökkenés előtt áll, vagy épp 
egy kiugró növekedésre számíthatunk, a jövő leginkább 
attól függ, hogy hogyan reagál a piac erre az új kezde- 
ményezésre. 


A projekt jogi háttere sem elhanyagolható, egyelőre 
ugyanis nem tiszta, hogy vajon egy efféle szolgáltatás 
mennyire ütközik jogi problémákba az egyes országok- 
ban. 

A New York Times információi szerint a frissített szoft- 
ver bemutatása már elég közel van, a Google pedig első- 
ként az androidos készülékeken teszi majd elérhetővé 
az új funkciót. A rendszer minden bizonnyal hasonló 
lesz a Microsoft által már korábban bemutatott Skype 
fordítóhoz. 


Törökország letilthatja a Twittert 


Egy csatorna törlésétől függ, hogy használható ma- 
rad-e a közösségi oldal az országban 


Törökország viszonya nem felhőtlen a Twitterrel. Recep 
Tayyip Erdogan és kormánya már több ízben is blokkol- 
ta a közösségi oldalt. Mindez annak köszönhető, hogy 
a kormányellenes megmozdulások gyakran a Twitteren 
szerveződtek, így a kormányzat a zajos elégedetlenke- 
dők elhallgattatására inkább a betiltást választotta. 


Most nem a tüntetőkkel, hanem egy Birgun névre 
keresztelt újsággal gyűlt meg a bajuk, hiszen a szer- 
kesztőség a hírszerző ügynökség egy-egy titkosnak 
szánt anyagát hozza napvilágra. A Twitter egyelőre igen 
szűkszavúan reagált a hírre, állításuk szerint megvizs- 
gálják az esetleges lehetőségeket és mindenképpen a 
török lakosok érdekeinek megfelelően, a szólásszabad- 
ság védelmének figyelembevételével cselekednek majd. 

Itt a Be My Eyes: Most mi 
láthatunk a vakok helyett! 


Innovatív applikációkkal segíthetjük a vakok életét. 


Amellett, hogy óriási népszerűségnek örvendenek az 
okostelefonokra készült vicces alkalmazások, egyre 
inkább előtérbe kerülnek a mások számára hasznos, sőt 
sok esetben életmentő programok is. Ez utóbbiak közé 
tartozik a Be My Eyes is, mely nem pusztán kreatív, de 
a vakok számára sok esetben életmentő is lehet. Az 
applikáció segítségével olyan helyezek is megoldhatóvá 
válhatnak a látássérültek számára, melyekhez eddig 
komoly macerára volt szükség. 


Tegyük fel, hogy egy látássérült allergiás egy étel egy 
bizonyos összetevőjére, így szüksége lenne arra, hogy 
valaki megmondja, az adott termék tartalmaza-e ezt 
az anyagot. Mivel azonban egyedül tartózkodik otthon, 
ennek a problémának a megoldása gyakorlatilag lehe- 
tetlen számára. Itt jön képbe a Be My Eyes, amivel egy 
pillanat alatt megoldódhat a helyzet. Nincs más dolga, 
mint a telefon kameráját az adott étel összetevőit 


tartalmazó matrica fölé vinnie, majd egy gaombnyomás 
után egy, a világ bármely pontján tartozókodó valakit 
kapcsol a rendszer. Ekkor a látó illető elolvashatja az 
összetevőket, így a vak tulajdonos számára bizonyossá 
válik, hogy olyan, amilyennek lennie kell. 


Az egyelőre kizárólag iPhone-ra elérhető szoftvert ak- 
kora érdeklődés övezi, hogy a gyártó szerverei egy ideig 
elérhetelenek voltak a sok látogató miatt. A fejlesztők 
ígérik, hogy hamarosan Androidra is megjelenik a Be 
My Eyes. Ezen a linken bárki feliratkozhat, így azonnal, 
üzenetben kap értesítést a szoftver elérhetőségére 
vonatkozóan. 


Elképesztő technológiával hallhatnak a süketek 


Kutatók merőben új technológiát dolgoztak ki a hallássérült emberek segítésére. 


A technológia fejlődésének hála egyre több, korábban 
megoldhatatlannak hitt akadály hárul el a fogyatékos- 
sággal élők elől. Volt már példa arra, hogy egy végtag- 
bénulással élő férfi megtanult focizni, ahogyan az sem 
példa nélküli, hogy egy agyvérzés utáni némaságból 
kigyógyulva az illető újra képessé vált a beszédre. 


Most a Coloradói Állami Egyetem kutatói dolgoztak ki 
egy módszert, amivel reményeik szerint hathatós segít- 
séget nyújthatnak a hallássérült embereknek. A meg- 
oldás ezúttal nem a hagyományos utat követi, inkább 
arra fokuszáltak, hogy hogyan lehetne kikerülni a testi 
problémákat. Ez a gyakorlatban azt jelenti, hogy nem 

a beteg fülének gyógyítására hegyezték ki módszert, 
sokkal inkább egy, egyébként is jól működő szervre 
támaszkodnak. 


Az ötlet lényege, hogy egy elektródákkal teli eszköz a 
szájpadláshoz érve rezgéseket bocsájt ki, amit az agy 
dekódol és így érthetővé válik a süketek számára is a 
beszéd. Ehhez egy Bluetooth kapcsolattal működő mik- 
rofonra is szükség van. A kutatók szerint a különleges 
technológia használata igen hamar megtanulható, így 
véleményük szerint rengeteg embernek jelenthet majd 
megoldást a készülék. 

Arról azonban egyelőre nem árultak el információt, 
hogy vajon mikor dobhatják piacra a terméket. Ennek 
oka az lehet, hogy az elsődleges cél egy láthatatlan, ál- 
landóan a szájpadláson lévő készülék megalkotása, így 
a kutatók következő fejlesztési irányát a miniatürizálás 
határozza majd meg. Valószínű tehát, hogy csak egy, 
már piacképes, kompakt és gyakorlatilag láthatatlan 
eszközzel találkozhat majd a végfelhasználó a jövőben. 
Reméljük, hogy a fejlesztések jól haladnak és a rendszer 
következő kiadása hamarosan megvalósul! 

Csempék az alsó szinten : Itt az új Lumia 435 


A legolcsóbb szegmensben próbálkozik a Microsoft a Lumia 435-tel. 


Bemutatta legújabb okostelefonját a Microsoft. A néhai 
Nokia Lumia mára Microsoft Lumiává nevelkedett, a 
névváltás azonban nem jelent komoly változásokat. Ezt 
is jelzi, hogy a gyártó továbbra is kitart az alsókategória 
mellett, így a Lumia 520 sikerét meglovagolva további 
olcsó készülékek kerültek a piacra. Ezt a szisztémát 
követi a ma leleplezett, egy és két SIM-es kiadásban is 
megvásárolható Lumia 435 is, mely alig 70 eurós árával 
az eddigi legolcsóbb Lumia telefon lett. 


Azért szerencsére használható telefont tett le az asz- 
talra a gyártó, hiszen a Windows Phone 8.1-et futtató 
435-ösben egy kétmagos, 1,2 GHz-en üzemelő procesz- 
szort találunk, 1 GB RAM kíséretében. A narancssárga, 
zöld, fekete és fehér színben elérhető modell előlapját 
egy 4"-es, 480 x 800 pixel felbontású LCD kijelző uralja. 
A beépített kamera a legnagyobb csalódást keltő pont a 
készüléken, hiszen a 2 megapixeles, fixfókuszos egység 
biztosan nem csinál majd túl jó képeket. Ettől eltekint- 
ve azért 480p felbontásban rögzíthetünk videót a 8 
GB-os memóriába. 


Tablamagazin 

A beépített memória microSD segítségével akár 128 
GB-ig bővíthető, de jó hír, hogy a Microsoft 30 GB-os 
OnebDrive tárhelyet is biztosít az újdonsült tulajdonos- 
nak. A Lumia 435 ezek mellett Office csomaggal kerül 
a boltok polcaira, így már a kicsomagolás után el is 


kezdhetjük a munkát. 


Ni CSALÁD 
IIEGÉSZSÉGÜGY 

/ KÖRNYEZETVÉDELEM 
INGYENES KÉTHETI MAGAZINOK TABLETEKRE Ill GASZTRONÓMIA 


Hi KÜTYÜ 


— szzztáaááttttttk 

Fujitsu Lifebook 5904 - Bírja szuflával 


Üzemidőbajnok készülékkel lépett piacra a japán gyártó. 


FUJÍTSU 


ős hyou 
shaping tomorrow wit Y 
G 


Stílusos modellel lépett piacra a 
Fujitsu. A Lifebook 5904-es készü- 
lék azonban nemcsak jól néz ki, de 
szerencsére igen okos is. Érintőké- 
pernyőjével, ujjlenyomat-olvasójával 
és rendkívüli üzemidejével biztosan 
sokak tetszését nyeri majd el. 


Csomagolás 

Az általam kapott tesztkészülék 
sajnálatos módon nem a saját cso- 
magolásában érkezett, helyette egy 
strapabíró, Fujitsu hordtáskában 
jutottam hozzá. Ebben a Lifebookon 
túl egy dokkolót, egy opcionális ak- 
kumulátort és egy töltőt találtam. 


Külső 

Egy letisztult, első látásra is tet- 
szetős külsőt kapott a Fujitsu 
újdonsága, de ha kategorizálnom 
kellene én a fiatalos helyett inkább 
az üzleti kategóriába sorolnám a 
formatervet. Ez főképp a fekete és 
ezüst színhasználatnak köszönhe- 
tő, illetve az alsó, csiszolt élekkel 
rendelkező fém betét is az elegáns 
vonalat erősíti. Ha összecsukott 
állapotban közelítünk az 5904-hez, 

akkor egyből szembetűnik a krómo- 
zott Fujitsu logó, illetve az első érin- 
tés után már az ujjlenyomatgyűjtő 
kialakítás is érzékelhetővé válik. Ez 
utóbbi egyébként a készülék egé- 
szére jellemző. 


A helyzetet súlyosbítja a fedlap 
túloldalán elhelyezett, 2560 x 1440 
13,37-es képernyő. Ez ugyanis szere- 
ti megtartani az ujjlenyomatunkat, 
így ajánlott egy törlőkendőt ma- 
gunkkal tartanunk, ha mindig tiszta 
képernyőt szeretnénk magunk előtt 
látni. Ez egyébként egyáltalán nem 
a Lifebook sajátossága, sajnos a 
legtöbb érintőképernyős notebook 
ezzel a hátránnyal küzd. Azért az 
extrém részletes kép, a nagy be- 
tekintési szög és valósághű színek 
kárpótolnak ezért a problémáért. Az 
5904 egyébként FullHD felbontású 
érintő- és hagyományos, nagyfel- 
bontású képernyővel is megvásárol- 
ható. Amennyire elnyerte a tetszé- 
sem a képernyő, annyira volt furcsa 
a billentyűzet. 


Maga a kiosztás kiváló, agombok 
kellően távol vannak egymástól, 
azonban a nyomáspont nem elég 
határozott. Ez a gyakorlatban azt 
jelenti, hogy sokszor nem állapítha- 
tó meg határozottan, hogy a gom- 
bot megnyomta-e az ember, vagy 
éppen nem. Azt gondolom, hogy a 
dolog elviselhető, de egy Vaio és egy 
MacBook után feltűnő volt a problé- 
ma. A Touchpad viszont jól sikerült, 
kellően érzékeny és az alsó két, 
csak "virtuálisan" létező gomb is jól 
reagál. Az alsó térfél másik érdekes- 
sége az ujjlenyomat-olvasó, az egy- 
szerű beállítás után ezzel védhetjük 
adatainkat. A jobb alsó élre kerültek 
a bekapcsolást és az egyéb, fontos 
információkat jelző LED-ek, illletve 
az SDXC kártyaolvasó is. A bal olda- 
lon a SmartCard olvasót és a stereo 
hangszóró páros egyik tagját talál- 
juk. Tovább haladva az USB 3.0, a 
HDMI, a VGA, az Ethernet és a töltő 
csatlakozót fedezhetjük fel, míg az 
ellenkező oldalon a 3,5 mm-es jack 
és két további USB 3.0 csatlakozó 
néz velünk farkasszemet. 


Ide került a bővítőhely is, egy egy- 
szerű pattintással behelyezhetjük a 
külső Blu-ray vagy DVD írót, vagy ép- 
pen az extra akkumulátort. No nem 
mintha az alap, 7100 mAh-es egység 
kevés lenne, de az extra 2600 mAh- 
es példány segítségével a készülék a 
Fujitsu állítása szerint akár 24 órán 
át is működik. Racionálisan ennek 

a fele valósítható meg, hiszen az 
üzemidőt radikálisan megnyújtó ECO 
mód amellett, hogy nagyon leveszi a 
fényerőt, még a WiFi-t is kikapcsolja, 
így munkára ilyenkor korlátozottab- 
ban alkalmas a készülék. Az alsó rész 
egyébként mutatja, hogyitt bizony 
egy üzleti eszközről van szó, hiszen a 
hátlap egyszerűen levehető szerelés 
esetére. A RAM-ot külön fiókban ta- 
láljuk, ide egyetlen csavar kivételével 
is bejuthatunk. 

Szoftver/Működés 

Az általam tesztelt készülékben 
egy kétmagos, 1,6 GHz-es, maxi- 
mális terhelésen akár 2,6 GHz-en is 
üzemelő Intel Core i5-ös processzor 
kapott helyet, 4 GB RAM és egy 128 
GB-os SSD-vel karöltve. A Windows 
8.1 Pro ennek megfelelően szélse- 
besen teszi a dolgát. Játékra azért 
nem alkalmas a ketyere, az Intel 

HD Graphics 4400 ugyanis nehezen 
birkózik meg egy nagyobb címmel, 
így aki mégis szórakozásra vágyik, 
nézzen inkább HD filmet. A Fujitsu 
mérnökei gyárilag alig néhány plusz 
alkalmazást telepítettek fel, így 

aki szoftverbőségre számít, annak 
csalódnia kell. 


A repertoárt így a Fujitsu konfigu- 
ráló megoldása, a McAfee Central 
vírusirtó és a Cyberlink YouCam 
alkotja. Ez utóbbi a webkameránk 
használatát segíti. Szerencsére a 
Windows 8.1 már önmagában is 
igen széleskörűen használható, így 
a dobozból kivéve azonnal indulhat 
a Skype vagy az Internet Explorer 
segítségével a világhálón való ször- 
fölés. Az Áruházból pedig azonnal 
letölthetjük a nekünk tetsző prog- 
ramokat. Az 5904 használata tehát 
igen egyszerű, az pedig már csak 
hab a tortán, hogy működés köz- 
ben a gép igen csöndesen üzemel, 
nyugalmából csak egy-egy erőforrás 
igényesebb applikációval lehetett 
kibillenteni. Igaz volt ez a melege- 
désre is, azokon a helyeken, ahova 
az ember a kezét helyezi, egyszer 
sem vált túlságosan forróvá a hely- 
zet. 

Dokkoló 

Mint már említettem, az általam 
kapott csomagban egy dokkoló is 
helyet kapott. Ez a készülék alján 
elhelyezett speciális portra csatla- 
kozik. 


Ha a kapcsolat létrejött és sikeresen 
elhelyeztük a laptopunkat, akkor 
összesen 8 csatlakozó használatára 
nyílik lehetőség. Ebből 4 USB 3.0, 

1 Ethernet, 1 HDMI, 1 DVI és 1 VGA, 
azaz minden, ma használt formá- 
tummal megbirkózhatunk. 


Adatkommunikáció/Üzemidő 

Az általam kipróbált tesztkészülék 
rendelkezett 36 modemmel, így a 
SIM kártyát az akkumulátor kisze- 
dése után, egy apró tálcára kellett 
behelyeznem. Ha a művelettel 
végeztem, akkor egy rövid beállítás 
után a készülék azonnal felcsatla- 
kozott a világhálóra és máris meg- 
indulhatott a szörfözés. Természe- 
tesen WiFi-s környezetben sem érzi 
magát idegenül a japán gyártó mo- 
dellje, az n szabvány segítségével 
elképesztő gyorsan tölthetünk le új 
fájlokat. Ahogy már a külsőt taglaló 
részben is említettem, a Lifebook 
5904 elvileg akár 24 órán át is mű- 
ködik, azonban ha az ember aktívan 
használja, akkor általánosságban 
körülbelül a fele a reális. Így volt ez 
esetemben is, nálam internetezés- 
sel, kisebb üresjáratokkal 13 órán át 
ment, WiFi-ről. Ez egyáltalán nem 
rossz, sőt, sok hasonló árazású mo- 
dell még ennek az értéknek is csak a 
töredékét bírja. 


Végítélet 

Lenyűgöző készüléket alkotott a 
Fujitsu. A néhai, kétes minőségű 
termékeiről híressé vált Fujitsu-Sie- 
mens-nek már nyoma sincs, itt 
csúcsminőséggel találkozhatunk. 

A Lifebook S904 gyönyörű érintő- 
képernyőjével, erős hardverével, 
masszív akkumulátorával és stra- 
pabíró készülékházával rendkívül jó 
benyomást tett rám. Aki nem sajnál 
350 ezer forintot egy munkagép- 
re, az lesse meg a típust, nem fog 
csalódni. 


Ár/Érték:: dai x 
Ergonómia $iXXixXx 
Design: kik 


Legjobb vétel 
909 


Megjelenés éve: 2014 
Pro: 

- Strapabíró ház 

- Korrekt hardver 

- Bivalyerős akkumulátor 


Kontra: 

- Ebben a konfigurációban csak 128 
GB-os az SSD 

- Hamar kevésnek bizonyulhat a 4 GB 
RAM 


Méretek: 

e kijelző mérete: 13,3" 

e kijelző felbontása: 2560 x 1440 

e kijelző típusa: IPS érintőképernyő 

e eszköz mérete: 319 x 215 x 26.5 mm 
e tömeg: 1360 gramm 


Hardver: 

e processzor: Intel Core i5-4200U 
e memória: 4 GB 

e háttértár: 128 GB 

SESSÍ HEZ 

e bővíthetőség: v 

e kártya típusa: microsD 

e portok: USB 3.0, HDMI, Ethernet, 
VGA, 3.5 mm jack 


Multimédia: 

e kamera felbontás: HD 

e hangkártya: : 

e videókártya: Intel HD Graphics 4400 
e ujjlenyomat olv. : v 

e optikai meghajtó: DVD író 

s3D. 


Hálózati adatok: 

e mobil: 3(G 

e. WiFi: 802.11 b/g/n 

e Bluetooth: Bluetooth 4.0 
e GPS: - 

e NFC:x 


Szoftverek: 
e op. rendszer: Windows 8.1 Pro 
e spec. szoftverek: - 


Akkumulátor: 

e gyári adatok: 7100 mAh - 2600 mAh 
e tapasztalat: Átlagos felhasználás 
mellett 12-13 óra 

Overmax Vertis 4010 You - 


Kellemes meglepetés 


Kevés pénzért is lehet már jó okostelefont vásárolni. 


Okostelefont venni 25 ezer forintos 
áron nem kunszt. Jó okostelefont 
venni ennyi pénzért, na az már kihí- 
vás! Pedig ennyiért már a miénk le- 
het a Vertis 4010 You, mely a teszt- 
időszak alatt igen jó benyomást tett 
rám. Hiába, van amikor nem igaz az 
olcsó húsról szóló közmondás. 


Csomagolás 

A mai kor szellemének megfelelően 
egy letisztult, hófehér színű doboz- 
ban érkezik az Overmax újdonsága. 
A fólia letépése és a fedél feleme- 
lése után a hófehér tesztkészülék 
nézett velem farkasszemet, a 
tartozékok alább foglalnak helyet. 
A szokásos microUSB kábel, töltőfej 
és fülhallgató kombináció mellett 
azonban a mérnökök bedobták a 
festékbombát is, hiszen a gyári fe- 
hér hátlapon túl túl még négy, igen 
feltűnő színű kiegészítő is bekerült 
a csomagolásba. 


A kék, citromsárga, lila és rózsaszín 
színben pompázó négyesből bizo- 
nyára mindenki megtalálja a számá- 
ra leginkább tetsző darabot. Jó hír, 
hogy ezek túl még egy gumi tok is a 
repertoár része, így a csillogó hátlap 
sokáig fényes marad. 

Külső 

25 ezer forintért badarság lenne 
extrém formai megoldásokat várni, 
de azért a ronda külső így is elriaszt- 
hatja a vásárlókat. A Vertis 4010 
You ezért egy jellegtelen, de kétség- 
telenül időtálló formatervet kapott. 
Az előlapot a 47-es, IPS képernyő 
foglalja el, az egység 480 x 800 
pixeles felbontással bír. 


A technológia hatására a betekinté- 
si szög megfelelő, a színeket azon- 
ban egy kicsit fakónak találtam. 


Hiába, ennyi pénzből nem lehet 
csodákat várni. Alább az androidos 
érintőgombokra lehetünk figyelme- 
sek, felül pedig a VGA felbontású 
előlapi kamerát és a hangszórót 
találjuk. Bal oldalra került a hang- 
erőállító gomb, míg a bekapcsolást 
a jobb oldalon tehetjük meg. Itt 
kapott helyet a microUSB csatlako- 
zó is, míg a fülhallgatónkat a tetőn 
lévő portba dugatjuk be. 


A hátlapon a 8 megapixeles kame- 
rára és az Overmax logóra lehetünk 
figyelmesek, illetve a hangszóró 
rácsozata is itt kapott helyet. Az 
akkumulátor, a microSD és a két 
SIM foglalat a hátlap alá került. Jó 
hír, hogy a készülék igen masszívra 
sikeredett hiszen nyikorgás nem 
bántotta a fülem. Üröm az öröm- 
ben, hogy ennek hatására a hátlap 
leszedése bizony nem annyira egy- 
szerű mutatvány, hiszen a készülék 
nagyon ragaszkodik a felpattintott 
példányhoz. 


Rendszer/Szoftverek 

Az olcsó ár ellenére a Google előző, 
Android 4.4-es rendszere foglal he- 
lyet a telefonon, így a sebességgel 
szerencsére nem sok gondunk van. 
Az 512 MB RAM ugyan húzósabb 
feladatok esetén kevésnek bizo- 
nyulhat, azonban a jól optimalizált 
rendszernek és a négymagos, 1,3 
GHz-en üzemelő processzornak hála 
a mindennapok során nincs ok az 
aggodalomra. 


ol avasi! 


a Vírusellenőrző 


FS Anti-Theft 


Backup (Telepítés) 
A Alkalmazás Lezáró 


Üü Biztonsági tanácsadó 


-8o Alkalmazás Kezelő 


Váltson Prémiumra! 

Az Overmax fejlesztői nem vitték 
túlzásba a szoftver kinézetét, így a 
(Google által elkészített formai meg- 
oldások néznek velünk farkassze- 
met. Annál inkább meglepő, hogy 
mennyi szoftverrel találkozunk. Van 
itt virusírtó az Avast személyében, 
dokumentumkezelő a Kingston 
Office és a OuickOffice képében, 
illetve videólejátszó is ezt a kategó- 
riát az n7player képviseli. 

Ezen túl még számtalan szoftver 
helyet kapott a repertoárban, azon- 
ban legnagyobb sajnálatomra ezek 
nagy része sajnos lengyel, az álta- 
lam próbált példány ugyanis a gyár- 
tó hazájából érkezett. Szerencsére 
a gyári Google megoldások sem 
maradtak ki, így van Play Áruház, 
Gmail, böngésző és Google Earth is. 


Multimédia 

Ahogy azt a külsőt taglaló szekció- 
ban is említettem, a hátlapon egy 8 
megapixeles, LED villanóval felsze- 
relt kamera került elhelyezésre. A 
tesztidőszak alatt elég mostoha 
körülmények uralkodtak, legalábbis 
ami az időjárást illeti, Így sajnos 
nem volt lehetőségem optimális 
körülmények között kipróbálni az 
Overmax újdonságát. A zajosodás 
így egyáltalán nem meglepő, sajnos 
egy ennyire olcsó modellben gyak- 
ran spórolnak a kamerán. Azért nem 
maradt ki a HDR mód és az arcfelis- 
merés sem, illetve ha kedvünk tartja 
akár Full HD felbontású videót is 
készíthetünk. 


TECHNOKRATA.HU 


Szintén örök a panoráma mód is, Így 


egy mozdulattal megörökíthetjük az 


általunk érdekesnek talált dolgokat. 
A microSD kártyán túl a beépített, 
4 GB-os tárhelyre is készíthetünk 
anyagokat. Ide menthetjük a ze- 
néinket is, ezeket a Google által ké- 
szített zenelejátszóval játszhatjuk 
le. Nem maradt ki az FM rádió sem, 
a szolgáltatás az opcionális headset 
csatlakoztatása után lendül műkö- 
désbe. Ennek minősége egyébként 
nem túl extra, gyakorlatilag hozza 

a két-háromezer forint körüli áron 
kínált darabok minőségét. Aki akar, 
úgyis vehet külön jobbat. 


Adatkommunikáció/Üzemidő 

A Vertis 4010 You igazi 3G képes 
készülék, így gyorsan szörfölhetünk 
a világhálón, akár két kártyán is. A 
mobilinterneten túl van n-es Wifi 
és Bluetooth 4.0 is, illetve nem 
maradt ki a funkciók közül a GPS 
sem. Az 1700 mAh-es akkumulá- 
tor mai okostelefon szokás szerint 
körülbelül 1 napig viseli el a nyúzást, 
kis odafigyeléssel azért 1.5 nap is 
kihozható a készülékből. 


Végítélet 

Aki csodára számít, az biztosan csa- 
lódni fog a Vertis 4010 You-ban. Az 
viszont, aki reálisan felméri, hogy 25 
ezer forintért a Dual SIM támoga- 
tás, az IPS képernyő, a négymagos 
processzor és az Android 4.4 rend- 
kívül jó csomagnak számít, az jól 
dönthet az Overmax újdonságával. 
SMS-ezésre, internetezésre vagy 
épp zenehallgatásra gond nélkül 
befoghatjuk, így akár első okostele- 
fonnakis kiváló lehet. A fiatalok pe- 
dig biztosan élvezni fogják a színes 
hátlapokat, ez manapság úgysem 
általános! 


Ár/Érték:: dai x 
Ergonómia $4iXixXx 
Design: kik 


Legjobb vétel 
909 


Megjelenés éve: 2014 
Pro: 

- Korrekt építési minőség 
- Divatos hátlapok 

- Android 4.4 Rendszer 


Kontra: 

- Kicsit kevés RAM 

- Kevés, hazánkban is működő extra 
szoftver 


Méretek: 

e kijelző mérete: 4" 

e kijelző felbontása: 480 x 800 pixel 
e kijelző típusa: IPS 

e eszköz mérete: 129 x 65 x 10 mm 


Hardver: 

e processzor: négymagos, 1,3 GHz 
e memória: 512 MB 

e háttértár: 4 GB 

e bővíthetőség: v 


e kártya típusa: microsDHC 
e portok: microUSB, 3,5 mm jack, Dual 
SIM 


Multimédia: 

e kamera felbontás: 8 megapixeles há- 
toldali kamera, VGA felbontású előlapi 
kamera 

e video chat: v 

e video felbontás: 1080p 

s FM rádió: v 

230 k 


Hálózati adatok: 

e mobil: 36 

e WiFi: 802.11 b/g/n 

e Bluetooth: Bluetooth 4.0 
e GPS: A-GPS GLONASS 

s NFC: kg 


Szoftverek: 
e Op. rendszer: Android 4.4 KitKat 
e spec. szoftverek: 


Akkumulátor: 

e gyári adatok: 1700 mAh 

e tapasztalat: 1 nap átlagos felhaszná- 
lással 


14. OLDAL 


Louisiana 


.. Catahoula Leopárd - 
e. a démoni tekintetű 
estyén kutyafajta 


Ági 

EZI Több mint ingyenes újság tabletekre 
414 14 alkalmazásból! 


Keresd az -ban 
és a -ben! 


Available on the ka SÉDPOGÁTEÉN 
[J App Store a Google play 


Taáblamagazin 


